Donetsk va Lugansk “xalq respublikalari” to‘qnashuv chizig‘idan qurol-yarog‘ni ortga surishini ma’lum qildi

Donetsk va Lugansk “xalq repsublikalari” rahbariyati 100 millimetrgacha bo‘lgan kalibrdagi qurol-yarog‘larni to‘qnashuv chizig‘idan ortga surishini ma’lum qildi, deb xabar bermoqda Meduza.

DXR rahbari Aleksandr Zaxarchenko va LXR vakili Vladislav Deynegoning qo‘shma bayonotida aytilishicha, qurolllar bir tomonlama tartibda ortga suriladi. Ba’zi hududlardan qurol-yarog‘ olib ketilmasligi ham qayd etilgan.
Zaxarchenkoning ta’kidlashicha, DXR Donetsk shimolidagi va Debalsevodagi qurollarni ortga surmaydi. Deynegoning so‘zlariga ko‘ra esa, LXR hozircha Schastye aholi punktidan qurollarni olib ketmaydi.